Δελτίο Τύπου

**Πρεμιέρα για το hatchback ηλεκτρικό 500 με την έκδοση “la Prima”**

* **Μετά την μεγάλη επιτυχία και την εξάντληση της περιορισμένης σειράς “la Prima” με την οποία έκανε την πρεμιέρα της σε cabrio μορφή το αμιγώς ηλεκτρικό 500, τώρα η Fiat αποκαλύπτει και την hatchback εκδοχή του νέου της μοντέλου που επίσης θα είναι διαθέσιμη για περιορισμένο αριθμό στην έκδοση “la Prima”.**
* **Όπως και στην περίπτωση του cabrio υπάρχει διαθέσιμη διαδικασία προ-κράτησης, αυτή τη φορά χωρίς υποχρέωση κατάθεσης προκαταβολής.**
* **To hatchback ηλεκτρικό 500 διαθέτει μια πρωτοποριακή πανοραμική ηλιοροφή και αναδιαμορφωμένο πίσω μέρος.**
* **Η αυτονομία του ηλεκτρικού 500 είναι έως 320χλμ. (με βάση το πρωτόκολλο WLTP).**
* **Η έκδοση “la Prima” συνοδεύεται από ταχυ-φορτιστή 85 kW, επίπεδο αυτόνομης οδήγησης 2, το νέο σύστημα πολυμέσων Uconnect5 καθώς και επενδύσεις για το ταμπλό και τα καθίσματα από οικολογικό δέρμα.**
* **Η οικογένεια του Fiat 500 είναι διαθέσιμη τόσο σε εκδόσεις hatchback και cabrio με κινητήρες βενζίνης, με το νέο υβριδικό σύνολο και πλέον και με αμιγώς ηλεκτροκίνητη επιλογή.**
* **Στο πλαίσιο του Fiat Restarts You, η οικογένεια του Fiat 500 είναι διαθέσιμη από τις 12.200 ευρώ, ενώ η αμιγώς ηλεκτρική έκδοση αναμένεται να είναι διαθέσιμη στην Ελλάδα στο τέλος του έτους.**
* **Μπορείτε να δείτε τα videos του νέου ηλεκτρικού 500 “la Prima” hatchback στους παρακάτω συνδέσμους:**

<http://www.media.fcaemea.com/em-en/fiat/video/new-500-la-prima-hatchback-clip>

<http://www.media.fcaemea.com/em-en/fiat/video/new-500-la-prima-hatchback-clip-2>

<http://www.media.fcaemea.com/em-en/fiat/video/new-500-la-prima-hatchback-footage>

Μετά τη μεγάλη επιτυχία και την ολοκλήρωση της διαδικασίας προ-παραγγελίας του νέου ηλεκτρικού Fiat 500 “la Prima” cabrio που παρουσιάστηκε τον περασμένο Μάρτιο στο Μιλάνο, η γκάμα του πρώτου αμιγώς ηλεκτροκίνητου μοντέλου του Ομίλου Fiat Chrysler Automobiles επεκτείνεται με την περιορισμένης παραγωγής 500 “la Prima” hatchback. Η νέα έκδοση συνδυάζει ιδανικά την απόλυτη έκφραση της φιλικότητας προς το περιβάλλον με το θρυλικό σχεδιασμό του μοντέλου. Διατηρώντας τα στοιχεία που έχουν κάνει την οικογένεια 500 εξαιρετικά αναγνωρίσιμη, η αμιγώς ηλεκτροκίνητη έκδοση έρχεται να ανατρέψει για ακόμα μια φορά τα δεδομένα, αφού οι κανόνες και οι νομοθεσίες δεν είναι αρκετές για μια πραγματική επανάσταση.

Όπως στην μεταπολεμική περίοδο όπου το πρώτο 500 του 1957 προσέφερε τη χαρά της αυτοκίνησης στο ευρύ κοινό, το νέο ηλεκτρικό 500 έρχεται να προσφέρει μια νέα διάσταση, αλλά και προσωπικότητα στην ηλεκτροκίνηση και στις αστικές μετακινήσεις.

**Τα χαρακτηριστικά του νέου ηλεκτρικού 500 “la Prima” hatchback**

Κυρίαρχο χαρακτηριστικό του νέου ηλεκτρικού 500 “la Prima” hatchback αποτελεί η γυάλινη πανοραμική οροφή , ένα πραγματικό «παράθυρο προς τον ουρανό» που προσφέρει ένα εξαιρετικά φωτεινό εσωτερικό. Το πίσω μέρος διαθέτει πλέον μια κλασσική 3η πόρτα για το χώρο αποσκευών, καθώς και ένα νέο σπόιλερ για ακόμα καλύτερη αεροδυναμική απόδοση. Διαθέσιμοι είναι τρεις χρωματισμοί με έμπνευση από το περιβάλλον: Ocean Green (πέρλα), με έμπνευση από τη θάλασσα, Mineral Grey (μεταλλικό), με έμπνευση από τη γη και Celestial Blue (τριών επιστρώσεων), με έμπνευση από τον ουρανό.

**Ο σχεδιασμός του νέου ηλεκτρικού 500 “la Prima” hatchback**

Η διάσημη σιλουέτα του αυτοκινήτου τονίζεται από το προφίλ της καμπίνας και τη χαρακτηριστική κλίση του πίσω μέρος που αποτελεί μοναδικό γνώρισμα του 500. Η ευρύχωρη καμπίνα, αποτέλεσμα και του έξυπνου σχεδιασμού της οροφής- οδήγησε στην εφαρμογή ενός μεγαλύτερου πίσω σπόιλερ που συμβάλει στην αεροδυναμική απόδοση του αυτοκινήτου, στην αύξηση της αυτονομίας και βέβαια στην ακόμα πιο δυναμική εμφάνιση.

Η πόρτα του χώρου αποσκευών έχει μεγαλύτερη καμπυλότητα προσφέροντας αυξημένη ευρυχωρία. Παράλληλα διατηρεί τις καθαρές γραμμές που κάνουν το αυτοκίνητο ιδιαίτερα κομψό. Το τμήμα πάνω από το χώρο για την πινακίδα κυκλοφορίας φιλοξενεί μια επιφάνεια χρωμίου, καθώς και το νέο λογότυπο της FIAT. Μια τελευταία λεπτομέρεια είναι οι οριζόντιες γραμμές που συνεχίζουν μέχρι τα φωτιστικά σώματα ενισχύοντας το οπτικό πλάτος του αυτοκινήτου.

**Η καλύτερες δυνατές λύσεις για την αυτονομία, τη φόρτιση και την οδήγηση**

Η αυτονομία και ο χρόνος φόρτισης αποτελούν δύο θεμελιώδη χαρακτηριστικά για τους αγοραστές. Οι μπαταρίες λιθίου του ηλεκτρικού 500 έχουν χωρητικότητα 42 kWh και δίνουν αυτονομία έως 320χλμ. στον κύκλο μετρήσεων WLTP. Για τη βελτιστοποίηση του χρόνου φόρτισης, το ηλεκτρικό 500 εφοδιάζεται με ένα σύστημα ταχυ-φόρτισης 85kW, ικανό να «γεμίσει» τις μπαταρίες σε πολύ μικρό χρονικό διάστημα. Για παράδειγμα απαιτούνται μόλις 5 λεπτά για να αποθηκευτεί ενέργεια ικανή να μετακινήσει το αυτοκίνητο για 50χλμ., απόσταση που κατά μέσο όρο υπερβαίνει την μέση ημερήσια χρήση. Ο ταχυ-φορτιστής μπορεί να φορτίσει σε επίπεδο 80% τις μπαταρίες σε μόλις 35 λεπτά ενώ χάρη στο βύσμα “Combo 2” έχει τη δυνατότητα φόρτισης με συνεχές ή εναλλασσόμενο ρεύμα. Όπως και στην περίπτωση του cabrio, έτσι και στο hatchback η έκδοση “la Prima” του νέου ηλεκτρικού 500 προσφέρεται με το σύστημα easyWallbox, το οποίο συνδέεται με το οικιακό δίκτυο μέσω απλής πρίζας. Το σύστημα συνοδεύεται από καλώδιο τύπου “Mode 3” που επιτρέπει τη φόρτιση στο σπίτι ή σε δημόσιο φορτιστή με ισχύ φόρτισης έως 11kW.

Το ηλεκτρικό 500 διαθέτει τρία προγράμματα οδήγησης: Normal, Range και Sherpa. Ειδικότερα το πρόγραμμα Sherpa, βελτιστοποιεί το σύνολο των λειτουργιών ώστε να εξασφαλίσει ότι ο χρήστης θα φτάσει στον προορισμό του. Το πρόγραμμα Sherpa επενεργεί σε μεγάλο αριθμό συστημάτων του αυτοκινήτου ώστε μειώνοντας της κατανάλωση ενέργειας το όχημα να φτάσει στον προορισμό που έχει τεθεί μέσω του συστήματος πλοήγησης ή στον κοντινότερο σταθμό φόρτισης. Όπως και ένας οδηγός Sherpa στα Ιμαλάια, ο οποίος είναι υπεύθυνος να κατευθύνει την αποστολή με άνεση και ασφάλεια, έτσι το συγκεκριμένο πρόγραμμα περιορίζει τη μέγιστη ταχύτητα στα 80χλμ./ώρα, το βαθμό επιτάχυνσης και τη λειτουργία στοιχείων του εξοπλισμού άνεσης για τη βέλτιστη αυτονομία.

Το πρόγραμμα “Normal” προσφέρει μια εμπειρία οδήγησης που προσομοιάζει την αίσθηση ενός συμβατικού αυτοκινήτου εσωτερικής καύσης, ενώ στο πρόγραμμα “Range” ενεργοποιείται η λειτουργία “one-pedal-drive”, επιτρέποντας την οδήγηση του αυτοκινήτου μόνο με το πεντάλ του γκαζιού, το οποίο κάθε φορά που το αφήνει ο οδηγός επιβραδύνει το όχημα, περίπου σαν να πάταγε το φρένο. Ο κινητήρας έχει ισχύ 87kW (118 ίππους), προσφέρει τελική ταχύτητα 150χλμ./ώρα (με περιοριστή ταχύτητας) και επιτάχυνση από στάση στα 100χλμ./ώρα σε 9 δλ. και στα 50χλμ./ώρα σε 3,1 δλ.

**Επίπεδο αυτόνομης οδήγησης επιπέδου 2 και συνδεσιμότητα**

Πανέμορφο και παράλληλα εξαιρετικά προηγμένο. Το ηλεκτρικό 500 “la Prima” hatchback έρχεται με ένα πλήρες πακέτο τεχνολογιών και προηγμένων συστημάτων υποβοήθησης της οδήγησης (ADAS), προσφέροντας όπως και η έκδοση cabrio για πρώτη φορά στην κατηγορία επίπεδο αυτόνομης οδήγησης 2.

Η εμπρόσθια κάμερα ελέγχει κάθετα και οριζόντια το χώρο, ενώ το έξυπνο σύστημα ενεργής διατήρησης της ταχύτητας (intelligent Adaptive Cruise Control - iACC) επιταχύνει και επιβραδύνει το όχημα σε σχέση με τα αυτοκίνητα, τους πεζούς, τα ποδήλατα, κτλ., ενώ το ενεργό σύστημα διατήρησης πορείας διορθώνει την κατεύθυνση του αυτοκινήτου σύμφωνα με τις λωρίδες κυκλοφορίας.

Το σύστημα Intelligent Speed Assist «διαβάζει» τα όρια ταχύτητας, ενώ το σύστημα Urban Blind Spot προειδοποιεί για εμπόδια που βρίσκονται ή κινούνται γύρω από το αυτοκίνητο. Το σύστημα Attention Assist προειδοποιεί σε περίπτωση που διαγνώσει κόπωση του οδηγού, ενώ τέλος οι περιμετρικοί αισθητήρες προσφέρουν εικόνα του αυτοκινήτου και των πιθανών εμποδίων από ψηλά ώστε να διευκολυνθούν οι ελιγμοί.

Το ηλεκτρικό 500 είναι το πρώτο όχημα του Ομίλου FCA που εφοδιάζεται με το νέο σύστημα πολυμέσων UConnect 5 που έχει σχεδιαστεί με βάση τις μελλοντικές εξελίξεις στον τομέα της συνδεσιμότητας. Εξελιγμένο ώστε να προσφέρει στους χρήστες μια εντελώς νέα εμπειρία το σύστημα χρησιμοποιεί το εξαιρετικά διαμορφώσιμο λειτουργικό Android Auto. Η ασύρματη δυνατότητα mirroring είναι ήδη διαθέσιμη για το Apple CarPlay, ενώ το UConnect 5 είναι έτοιμο να προσφέρει την ίδια δυνατότητα και για το Android Auto.

Το νέο ηλεκτρικό 500 προσφέρει απόλυτη συνδεσιμότητα με το smarthphone του χρήστη, ενώ η νέα –τοποθετημένη σε οριζόντια διάταξη- οθόνη αφής υψηλής ανάλυσης των 10.25” ακολουθεί τις γραμμές του ταμπλό.

Το σύστημα UConnect 5 σε συνεργασία με τη συσκευή τηλεματικής, εκτός από τη λειτουργία έκτακτης ανάγκης υποστηρίζει μια σειρά υπηρεσιών:

* My Assistant: υπηρεσία που συνδέει τον χρήστη με την εξυπηρέτηση πελατών ώστε να λάβει βοήθεια σε περίπτωση τεχνικού θέματος. Παράλληλα ο χρήστης λαμβάνει και e-mail με την κατάσταση του αυτοκινήτου του.
* My Remote: μέσω του smartphone του, ο χρήστης μπορεί από απόσταση να ελέγχει τα επίπεδα φόρτισης της μπαταρίας, τη βέλτιστη επιλογή φόρτισης, το σημείο που βρίσκεται το αυτοκίνητο, να κλειδώσει και να ξεκλειδώσει το αυτοκίνητο και να ενεργοποιήσει το σύστημα κλιματισμού.
* My Car: ο χρήστης ελέγχει την κατάσταση του αυτοκινήτου με πληροφόρηση σε πραγματικό χρόνιο για στοιχεία από την πίεση των ελαστικών, έως το χρόνο για πραγματοποίηση της συντήρησης του αυτοκινήτου.
* My Navigation: μέσω του κινητού μπορούν να σταλούν οι πληροφορίες που αφορούν στον προορισμό, καθώς και πληροφορίες για τη διαδρομή, τους σταθμούς φόρτισης και την κίνηση, ενώ παράλληλα με βάση τις συνθήκες ο χρήστης μπορεί να δει στο χάρτη με δυναμικό τρόπο μέχρι που μπορεί να φτάσει το όχημα ανάλογα με το επίπεδο φόρτισης της μπαταρίας.
* My Wi-Fi: το αυτοκίνητο μετατρέπεται σε ένα wi-fi hotspot που μπορεί να συνδέσει ταυτόχρονα έως και οκτώ συσκευές. Παράλληλα το My Wi-Fi επιτρέπει στο χρήστη να επικοινωνεί με φωνητικές εντολές μέσω του Amazon Alexa.
* My Theft Assistance: ο χρήστης ενημερώνεται σε περίπτωση κλοπής του οχήματος. Μετά τη σχετική επιβεβαίωση οι αρχές ενημερώνονται και υποστηρίζονται με πληροφορίες με σκοπό την ανεύρεση του οχήματος.

 Χάρη σε όλα τα παραπάνω, το ηλεκτρικό 500 είναι απόλυτα συνδεδεμένο. Αλληλεπιδρά με το χρήστη, του οποίο το smartphone συνδέεται και φορτίζεται ασύρματα. Παράλληλα η έκδοση “la Prima” διαθέτει προηγμένο σύστημα αναγνώρισης φωνής που επιτρέπει μέσω του συστήματος πολυμέσων Uconnect5 τον φωνητικό έλεγχο στοιχείων όπως το ηχοσύστημα και ο κλιματισμός.

**Μεγαλύτερη προσβασιμότητα για μια μεγαλύτερη βάση χρηστών**

Μετά την έκδοση cabrio, το νέο 500 “la Prima” hatchback θα είναι η ιδανική λύση για μια ευρύτερη βάση χρηστών που αναζητούν να οδηγούν το αυτοκίνητο του μέλλοντος με ιταλικό στιλ και κομψότητα. Η έκδοση “la Prima” αποτελεί μια συμπύκνωση στιλ και τεχνολογίας που απευθύνεται στους φίλους της “Made by Fiat” δημιουργικότητας και πρωτοπορίας, αλλά και σε εκείνους για τους οποίους η προστασία του περιβάλλοντος είναι εξαιρετικά σημαντική.

**Το νέο σύστημα προ-παραγγελιών\***

Για το νέο ηλεκτρικό 500 “la Prima” hatchback η Fiat λανσάρει ένα νέο σύστημα προ-παραγγελιών όπου οι ενδιαφερόμενοι μπορούν να δηλώσουν το ενδιαφέρον τους χωρίς να απαιτείται η καταβολή προκαταβολής. Το νέο σύστημα έρχεται ως συνέχεια της πρώτης φάση προ-παραγγελιών που ξεκίνησε τον Μάρτιο για την cabrio έκδοση “la Prima”, η οποία εξαντλήθηκε σε συνέχεια του ενδιαφέροντος που έδειξαν χιλιάδες καταναλωτές στην Ευρώπη.

Τότε οι ενδιαφερόμενοι έπρεπε να καταβάλουν μια προκαταβολή για να εξασφαλίσουν το δικό τους ηλεκτρικό 500 “la Prima” cabrio. Σήμερα, στη φάση 2 και πάλι μέσω του [www.fiat.com](http://www.fiat.com) οι ενδιαφερόμενοι μπορούν να διαλέξουν το ηλεκτρικό 500 που επιθυμούν, αυτή τη φορά χωρίς καμία υποχρέωση προκαταβολής. Το σύστημα με βάση τον ταχυδρομικό κώδικα του ενδιαφερόμενου εμφανίζει την προσφορά με βάση τα κίνητρα που δίνει για την αγορά ηλεκτρικού αυτοκινήτου κάθε κράτος. Στη συνέχεια μόλις το νέο ηλεκτρικό 500 είναι διαθέσιμο στην αγορά όσοι πραγματοποίησαν τη διαδικασία προ-παραγγελίας θα είναι οι πρώτοι που θα ενημερωθούν από το δίκτυο της Fiat ώστε αν το επιθυμούν να προχωρήσουν με την αγορά του αυτοκινήτου.

**\*διαθέσιμη για ορισμένες αγορές**

**Στο 3ο επεισόδιο της σειράς “Chatting with Fiat”, το νέο ηλεκτρικό 500 hatchback παρουσιάζεται από τον Επικεφαλής των Fiat και Abarth για την περιοχή ΕΜΕΑ, κ. Luca Napolitano**

* Μετά τη μεγάλη επιτυχία της έκδοσης “la Prima” cabrio, ήρθε η ώρα για την πρεμιέρα του νέου ηλεκτρικού 500 “la Prima” hatchback και το ξεκίνημα της 2ης φάσης προ-παραγγελιών.
* Το video με την παρουσίαση του κ. Napolitano είναι διαθέσιμη στον παρακάτω σύνδεσμο:

<https://youtu.be/szsJiWzml_c>

Σε έναν κόσμο που αλλάζει και οι άνθρωποι αναζητούν την άμεση επικοινωνία, η Fiat επέλεξε μια πιο προσωπική μορφή επαφής με τους φίλους της. Η σειρά “Chatting with Fiat” όπου ο Επικεφαλής των Fiat και Abarth για την περιοχή ΕΜΕΑ, κ. Luca Napolitano, απαντούσε απ’ ευθείας στα ερωτήματα από το σπίτι του, επιστρέφει με το 3ο επεισόδιο, αυτή τη φορά από το γραφεί του κ. Napolitano στο Mirafiori του Τορίνο.

*«Με αφορμή αυτή την επικοινωνία θα ήθελα να σας ευχαριστήσω για το ενδιαφέρον και τα ερωτήματα σας για το πρώτο αμιγώς ηλεκτρικό μοντέλο της Fiat. Η παρουσίαση του ηλεκτρικού 500 “la prima” cabrio και η 1η φάση προ-παραγγελιών είχαν τεράστια επιτυχία και πλέον η συγκεκριμένη ειδική έκδοση εξαντλήθηκε. Τώρα καλωσορίζουμε το νέο 500 “la Prima” hatchback και παράλληλα τη 2η φάση προ-παραγγελιών μέσω της οποίας δίνεται η ευκαιρία να είστε και πάλι από τους πρώτους που θα ανακαλύψετε αυτό το μοναδικό μοντέλο, αυτή τη φορά χωρίς καμία υποχρέωση προκαταβολής.»*